บาทเปิด 31.75 บาทต่อดอลล่าร์ แข็งค่ารอบ 42 เดือน
เงินบาทเปิดตลาด 31.75 บาทต่อดอลล่าร์  แข็งค่าในรอบ 42 เดือนตามทิศทางภูมิภาคจากแรงขายดอลล์ มองกรอบวันนี้ 31.70-31.85 บาทต่อดอลล่าร์
24 ม.ค. 2561

เงินบาทเปิดตลาด 31.75 บาทต่อดอลล่าร์  แข็งค่าในรอบ 42 เดือนตามทิศทางภูมิภาคจากแรงขายดอลล์ มองกรอบวันนี้ 31.70-31.85 บาทต่อดอลล่าร์นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 31.75 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 31.85 บาท/ดอลลาร์"เงินบาทแข็งค่าเร็วแต่ก็เป็นไปในทิศทางเดียวกับสกุลอื่นๆ เนื่องจากเมื่อคืนดอลลาร์เผชิญแรงเทขายเมื่อเทียบกับทุกสกุลหลัก โดยเงินบาทที่ระดับ 31.75 นี้ถือเป็นการแข็งค่าสุดในรอบ 42 เดือนนับจากเดือน ก.ค.57อย่างไรก็ตาม มองว่าหากดอลลาร์ยังคงถูกเทขายอย่างต่อเนื่องแบบนี้โอกาสที่เงินบาทจะลงไปถึงระดับ 31.50...และถ้าลงไปทดสอบระดับ 31.74 หรือ 31.73 ก็จะเป็นสถิติใหม่นับจากเดือนพ.ย.56 แต่เราเชื่อว่าทางการน่าจะเข้ามาดูแลไม่ให้เงินบาทแข็งค่ามากเกินไป" นักบริหารเงิน กล่าว